Hans første bok var "England in the Age of Wycliffe" (1899) som tok for seg og analyserte Bondeopprøret i England i 1381. Han skrev en rekke verker om Italias historie, blant annet om Giuseppe Garibaldi. Trevelyan var en slektning av historikeren Thomas Babington Macaulay, og omfavnet dennes whigske historiesyn. Han mente at historikeren var nødt til å ta parti når han beskrev historien.